Translation:Shulchan Aruch/Yoreh Deah/180

איסור כתובת קעקע וקריחה על מת

Contains twelve Seif.

ובו שנים עשר סעיפים:

1
asfd

סעיף א
כתובת קעקע היינו ששורט על בשרו וממלא מקום השריטה בחול או דיו או שאר צבעונים הרושמים:

סעיף ב
אם עושה כן על בשר חברו אותו שנעשה לו פטור אא"כ סייע בדבר:

סעיף ג
מותר ליתן אפר מקלה על מכתו:

סעיף ד
הרושם על עבדו שלא יברח פטור (ונראה דלכתחילה מיהא אסור) (ד"ע):

סעיף ה
השורט בבשרו אינו חייב אא"כ עושה כן על מתו או לעבודת כוכבים אלא שעל מתו חייבים בין ביד בין בכלי ולעבודת כוכבים אינו חייב אלא בכלי:

סעיף ו
גדידה ושריטה על מת אסור אפילו שלא בפני המת (ועל צער אחר שרי) (ב"י מפי' הטור):

סעיף ז
יש מי שאומר דדוקא שריטה אבל אם מכה בידו על בשרו עד שדמו שותת מותר ויש מי שאוסר:

סעיף ח
המשרט ה' שריטות על מת אחד או על ה' מתים שריטה אחת חייב ה':

סעיף ט
קרחה הוא שתולש משער ראשו על המת בכל מקום בראש בין ביד בין בסם ושיעורו כדי שיראה מראשו כגריס פנוי בלא שיער וי"א שתי שערות ויש מי שאומר דאיסורא איכא אפי' בשער א':

סעיף י
קרח קרחה אחת על ה' מתים אינו חייב אלא אחת אבל אם קרח ה' קרחות על מת א' חייב על כל או"א:

סעיף יא
הקורח בראשו של חבירו והמשרט בבשר חבירו וחבירו מסייע אם שניהם מזידים שניהם לוקים אחד שוגג ואחד מזיד המזיד לוקה:

סעיף יב
גם הנשים מוזהרות בבל יקרחו:


 * הגה: וכל שכן בבל ישרטו (טור) ויש להזהירם שלא תתלשנה בשעריהן על מת שלא תבאנה לידי קרחה (טור בשם הירושלמי) וכן בשריטה:


 * }